По план завръщането на Крикальов е трябвало да бъде след около 5 месеца, но през юли 1991 г. Крикальов се съгласява да остане на станцията „Мир“ като бординженер с другия екипаж (който трябвало да пристигне през октомври), тъй като следващите два полета са обединени в един. На 2 октомври 1991 г. мястото на бординженера в кораба „Союз ТМ-13“ е заето от Токтар Абукиров, който не е подготвен за дълъг полет. Той и Франц Фибок, първият космонавт на Австрия, заедно с Арцебарски се завръщат на Земята на 10 октомври, а командирът А. Волков остава с Крикальов. Този полет остава в историята с това, че космонавтите излитат от СССР а се връщат на земята в Русия и страните от ОНД тъй като по това време СССР се разпада. За него Крикальов е удостоен със званието Герой на Руската Федерация.